b'\n_START_ARTICLE_\nNaser Aliji\n_START_SECTION_\nCariera timpurie\n_START_PARAGRAPH_\nAliji s-a n\xc4\x83scut \xc3\xaen Kumanovo \xc8\x99i are etnie albanez\xc4\x83. A tr\xc4\x83it acolo p\xc3\xa2n\xc4\x83 la v\xc3\xa2rsta de patru ani, moment \xc3\xaen care mama sa s-a mutat la Baden, Elve\xc8\x9bia \xc3\xaempreun\xc4\x83 cu ceilal\xc8\x9bi doi fra\xc8\x9bi, o sor\xc4\x83 \xc8\x99i un frate, s\xc4\x83 se al\xc4\x83ture tat\xc4\x83lui lor, care lucra acolo de mai mul\xc8\x9bi ani. Aliji a \xc3\xaenceput s\xc4\x83 joace fotbal la v\xc3\xa2rsta de 4 ani, c\xc3\xa2nd a fost trimis de fratele s\xc4\x83u s\xc4\x83 joace la FC Baden. \xc3\x8en v\xc3\xa2rst\xc4\x83 de 9 ani, a jucat la grupele de juniori ale lui FC Aarau timp de un an, apoi s-a al\xc4\x83turat echipei FC Basel \xc3\xaen 2008. Mai t\xc3\xa2rziu a jucat \xc3\xaen echipa U-18 \xc8\x99i \xc3\xaen echipa U21 a lui Basel unde a primit mai multe premii de cel mai bun juc\xc4\x83tor t\xc3\xa2n\xc4\x83r al anului.\n_START_SECTION_\nBasel\n_START_PARAGRAPH_\nAliji a semnat primul s\xc4\x83u contract de fotbalist profesionist cu FC Basel la 20 iunie 2013. Aliji a debutat pentru echipa mare a lui Basel pe 17 august, c\xc3\xa2nd a intrat \xc3\xaen primul tur al Cupei Elve\xc8\x9biei \xc3\xaempotriva lui BSC Old Boys. El a jucat primul s\xc4\x83u meci ca titular \xc3\xaen meciul din sferturile Cupei Elve\xc8\x9biei \xc3\xaempotriva Le Mont pe 5 februarie 2014, c\xc3\xa2nd Basel a c\xc3\xa2\xc8\x99tigat cu 6-1. Cu un minut \xc3\xaenainte de pauz\xc4\x83, i-a dat o pas\xc4\x83 de gol lui Marco Streller \xc3\xaen urma c\xc4\x83ruia acesta a \xc3\xaenscris al treilea gol al meciului. La 16 martie 2014, Aliji \xc8\x99i-a f\xc4\x83cut debutul \xc3\xaen Superliga Elve\xc8\x9bian\xc4\x83 \xc8\x99i a jucat timp de 90 de minute pe St. Jakob-Park \xc3\xaen victoria scor 5-0 \xc3\xaempotriva lui Aarau. La sf\xc3\xa2r\xc8\x99itul sezonului de Superliga din 2013-2014, Aliji a c\xc3\xa2\xc8\x99tigat campionatul cu Basel. Echipa sa a ajuns, de asemenea, \xc3\xaen finala Cupei Elve\xc8\x9biene 2013-2014, dar au fost \xc3\xaenvins\xc4\x83 cu 2-0 de Z\xc3\xbcrich dup\xc4\x83 prelungiri. \xc3\x8en sezonul Ligii Campionilor 2013-2014, Basel a ajuns \xc3\xaen grupe \xc8\x99i a terminat pe pozi\xc8\x9bia a treia. Astfel, s-a calificat \xc3\xaen faza de eliminatorie a Ligii Europa, \xc3\xaen care a ajuns cu echipa p\xc3\xa2n\xc4\x83 \xc3\xaen sferturi._NEWLINE_Sezonul 2014-2015 a fost, de asemenea, unul de succes pentru Basel, dar pentru Aliji a fost unul dificil sub comanda noului antrenor Paulo Sousa. \xc3\x8en acest sezon Basel a c\xc3\xa2\xc8\x99tigat campionatul pentru a \xc8\x99asea oar\xc4\x83 consecutiv \xc8\x99i a jucat \xc3\xaen grupele Ligii Campionilor, calific\xc3\xa2ndu-se \xc3\xaen optimi la 9 decembrie 2014, dup\xc4\x83 ce a reu\xc8\x99it s\xc4\x83 termine la egalitate meciul de pe Anfield cu Liverpool, Aliji a jucat \xc3\xaen doar 17 meciuri \xc3\xaen tur, 5 (din 18) \xc3\xaen campionat, 3 (3), \xc3\xaen cup\xc4\x83 \xc8\x99i doar 1 (6), \xc3\xaen Liga Campionilor, precum \xc8\x99i \xc3\xaen alte opt meciuri amicale, intr\xc3\xa2nd deseori din postura de rezerv\xc4\x83. Deoarece Sousa nu s-a bazat pe Aliji \xc8\x99i nu a reu\xc8\x99it s\xc4\x83 se impun\xc4\x83 \xc3\xaen primul unsprezece, pe 17 ianuarie 2015 s-a anun\xc8\x9bat faptul c\xc4\x83 Aliji va fi \xc3\xaemprumutat laVaduz pentru a c\xc4\x83p\xc4\x83ta experien\xc8\x9b\xc4\x83.\n_START_SECTION_\n\xc3\x8emprumutul la Vaduz\n_START_PARAGRAPH_\n\xc3\x8en ianuarie 2015, \xc3\xaen timpul ferestrei de transferuri de iarn\xc4\x83, Aliji a fost \xc3\xaemprumutat la echipa din Superliga Elve\xc8\x9bian\xc4\x83 FC Vaduz timp de 1 an \xc8\x99i jum\xc4\x83tate. Aliji \xc8\x99i-a f\xc4\x83cut debutul pentru Vaduz pe 15 februarie 2015 \xc3\xaen meciul din deplasare \xc3\xaempotriva lui Aarau, fiind integralist \xc3\xaen meciul care s-a \xc3\xaencheiat cu 1-0. P\xc3\xa2n\xc4\x83 la sf\xc3\xa2r\xc8\x99itul sezonului de campionat, Aliji a jucat 17 meciuri ca titular \xc8\x99i a intrat pe teren din postura de rezerv\xc4\x83 o singur\xc4\x83 dat\xc4\x83. Aliji a c\xc3\xa2\xc8\x99tigat Cupa Liechtensteinului din 2014-2015, juc\xc3\xa2nd \xc3\xaen dou\xc4\x83 meciuri, inclusiv \xc3\xaen finala \xc3\xaempotriva lui Triesenberg, de pe 13 mai 2015, c\xc3\xa2nd Vaduz a c\xc3\xa2\xc8\x99tigat 5-0, iar Aliji a jucat \xc3\xaen toate cele 90 de minute._NEWLINE_Dup\xc4\x83 ce a c\xc3\xa2\xc8\x99tigat Cupa Liechtensteinului 2014-2015, Vaduz \xc8\x99i-a c\xc3\xa2\xc8\x99tigat dreptul de a participa \xc3\xaen primul tur preliminar al UEFA Europa League \xc3\xaen sezonul 2015-2016, \xc3\xaen care a jucat \xc3\xaempotriva echipei La Fiorita din San Marino. \xc3\x8en acest meci, c\xc3\xa2\xc8\x99tigat de Vaduz cu 5-0, a fost integralist. Vaduz a c\xc3\xa2\xc8\x99tigat \xc3\xaen retur cu 5-1, duc\xc3\xa2nd scorul la general la 10-1. Vaduz a jucat \xc3\xaen al doilea tur preliminar cu echipa N\xc3\xb5mme Kalju din Estonia. Aliji a reu\xc8\x99it s\xc4\x83 joace \xc3\xaenc\xc4\x83 90 de minute \xc3\xaentr-un meci european ajut\xc3\xa2ndu-\xc8\x99i echipa s\xc4\x83 c\xc3\xa2\xc8\x99tige cu 3-1.\n_START_SECTION_\n\xc3\x8entoarcerea la Basel\n_START_PARAGRAPH_\n\xc3\x8en urma unei accident\xc4\x83ri a lui Adama Traor\xc3\xa9 la echipa na\xc8\x9bional\xc4\x83 de fotbal a Coastei de Filde\xc8\x99 \xc8\x99i din cauza absen\xc8\x9bei altor funda\xc8\x99i st\xc3\xa2nga, Basel a activat clauza contractual\xc4\x83 prin care l-a readus pe Aliji la prima echip\xc4\x83 din \xc3\xaemprumutul la Vaduz. Sub comanda antrenorului Urs Fischer Aliji a c\xc3\xa2\xc8\x99tigat pentru a treia oar\xc4\x83 campionatul Superligii Elve\xc8\x9biene la sf\xc3\xa2r\xc8\x99itul sezonului  2015-2016. Pentru club, a fost cel de-al \xc8\x99aptelea titlu la r\xc3\xa2nd \xc8\x99i titlul celui de-al 19-lea campionat \xc3\xaen total.\n_START_SECTION_\n1. FC Kaiserslautern\n_START_PARAGRAPH_\nPe 1 iulie 2016, Aliji s-a transferat echipa din 2. Bundesliga 1. FC Kaiserslautern din postura de juc\xc4\x83tor liber de contract, semn\xc3\xa2nd un contract p\xc3\xa2n\xc4\x83 \xc3\xaen iunie 2019.\n_START_SECTION_\nVia\xc8\x9ba personal\xc4\x83\n_START_PARAGRAPH_\n\xc3\x8en vara anului 2018, Aliji s-a \xc3\xaentors \xc3\xaen Elve\xc8\x9bia pentru a fi \xc3\xaempreun\xc4\x83 cu tat\xc4\x83l s\xc4\x83u care a fost diagnosticat cu cancer.\n_START_SECTION_\nCariera la na\xc8\x9bional\xc4\x83\n_START_PARAGRAPH_\n\xc3\x8en ciuda faptului c\xc4\x83 a jucat pentru echipele na\xc8\x9bionale de tineret din Elve\xc8\x9bia, Aliji nu a exclus op\xc8\x9biunea de a reprezenta Albania la nivel interna\xc8\x9bional. La 17 decembrie 2014, scouterul FSHF pentru juc\xc4\x83torii din Elve\xc8\x9bia, Sokol Dauti, a confirmat faptul c\xc4\x83 Aliji a decis s\xc4\x83 reprezinte Albania \xc8\x99i a \xc3\xaenceput procedura de ob\xc8\x9binere a pa\xc8\x99aportului albanez. Trei dintre fo\xc8\x99tii s\xc4\x83i colegi de la Basel Taulant Xhaka, Shk\xc3\xablzen Gashi \xc8\x99i Arlind Ajeti joac\xc4\x83 pentru Albania, \xc3\xaen ciuda faptului c\xc4\x83 au reprezentat echipele na\xc8\x9bionale ale Elve\xc8\x9biei la tineret. La 5 martie 2015, Aliji a primit cet\xc4\x83\xc8\x9benia albanez\xc4\x83 al\xc4\x83turi de coechipierul s\xc4\x83u Ajeti \xc8\x99i a devenit primul juc\xc4\x83tor din Macedonia care a purtat tricoul echipei na\xc8\x9bionale a Albaniei._NEWLINE_Aliji a primit prima sa convocare la echipa na\xc8\x9bional\xc4\x83 a Albaniei din partea antrenorul uiGianni De Biasi pentru meciul de calificare la Euro 2016 \xc3\xaempotriva Armeniei la 29 martie 2015. \xc3\x8en ciuda convoc\xc4\x83rii, el nu era \xc3\xaenc\xc4\x83 eligibil pentru a juca pentru Albania \xc3\xaen meciuri competitive, deoarece el nu a primit \xc3\xaenc\xc4\x83 permisiunea din partea FIFA. Apoi Aliji a fost chemat din nou \xc3\xaen urm\xc4\x83torul meci al Albaniei, cel prietenos \xc3\xaempotriva Fran\xc8\x9bei, la 13 iunie 2015. El a debutat pentru Albania la nivel interna\xc8\x9bional \xc3\xaempotriva Fran\xc8\x9bei, fiind integralist, cu Albania c\xc3\xa2\xc8\x99tig\xc3\xa2nd meciul \xc3\xaempotriva gazdelor de la Euro 2016, cu un gol marcat din lovitur\xc4\x83 liber\xc4\x83 de Ergys Ka\xc3\xa7e \xc3\xaen minutul 43._NEWLINE_La 21 mai 2016, Aliji a fost numit \xc3\xaen lotul l\xc4\x83rgit  a Albaniei de 27 de juc\xc4\x83tori pentru UEFA Euro 2016 \xc8\x99i \xc3\xaen lotul final al Albaniei de 23 de juc\xc4\x83tori pe 31 mai._NEWLINE_Aliji nu a reu\xc8\x99it s\xc4\x83 joace nici un minut din cele trei meciuri din Grupa A, cu Albania fiind eliminat\xc4\x83 dup\xc4\x83 ce s-a clasat pe locul 3, \xc3\xaen urma gazdei Fran\xc8\x9ba \xc3\xaempotriva c\xc4\x83reia a pierdut 2-0, \xc8\x99i \xc3\xaen urma Elve\xc8\x9biei, care a \xc3\xaenvins-o cu 1-0, dar \xc3\xaen fa\xc8\x9ba Rom\xc3\xa2niei, pe care a \xc3\xaenvins-o cu 1-0 \xc3\xaen ultimul meci din grupe, \xc3\xaen urma unui gol marcat de Armando Sadiku. Albania a terminat grupa pe pozi\xc8\x9bia a treia cu trei puncte \xc8\x99i cu un golaveraj de -2 \xc8\x99i s-a clasat pe ultimul loc dintre echipele clasate pe locul trei, ceea ce a dus la eliminarea echipei din competi\xc8\x9bie.'